พาณิชย์หั่นเป้าส่งออกปีนี้เป็นติดลบ 3% จากเดิมคาดโต 1.2%
พาณิชย์หั่นเป้าส่งออกปีนี้เป็นติดลบ 3% จากเดิมคาดโต 1.2%
6 ส.ค. 2558

ผู้สื่อข่าวรายงานว่า สำนักงานนโยบายและยุทธศาสตร์การค้า กระทรวงพาณิชย์ ปรับลดคาดการณ์การส่งออกของไทยในปี 58 เป็น ติดลบ 3.0% จากเดิมที่คาดว่าจะเติบโตได้ 1.2% เนื่องจากเศรษฐกิจโลกยังไม่ฟื้นตัวเท่าที่ควร ทำให้ประเทศคู่ค้านำเข้าสินค้าลดลงอย่างมาก
ขณะที่ราคาสินค้าโภคภัณฑ์ สินค้าเกษตร และน้ำมันปรับลดลงไปมาก ประกอบกับ ตลาดรถยนต์ที่ปรับลดลงอย่างมากในช่วง 2 เดือนที่ผ่านมา เนื่องจากมีการปรับเปลี่ยนรุ่นรถกระบะ ซึ่งตลาดรถกระบะมีส่วนแบ่งการตลาดคิดเป็น 11% ของมูลค่าการส่งออกของไทย แต่คาดว่าตลาดรถยนต์จะกลับมาเป็นบวกในช่วง 2-3 เดือนจากนี้